Μάθηση βασισμένη στην έρευνα /Inquiry Based Learning

|  |  |  |
| --- | --- | --- |
| **Κατάλληλο για:** | Ετοιμότητα | * Περιεχόμενο |
|  | * Ενδιαφέροντα | * Διαδικασία |
|  | * Μαθησιακή   προτίμηση | Τελικό προϊόν |

**Τι είναι:** Η διερευνητική μάθηση (inquiry-based learning) στηρίζεται κυρίως στις αναζητήσεις, απορίες και ερωτήσεις των µαθητών/τριών παρά στην παρουσίαση της διδακτέας ύλης από τον/την εκπαιδευτικό. Στόχος της διερευνητικής μάθησης είναι ο/η μαθητής/τρια να εμπλακεί προσωπικά στη γνωστική διαδικασία και να μάθει πώς να μαθαίνει αυτόνομα. Κάποια από τα βασικά χαρακτηριστικά της διδακτικής που βασίζεται στη διερεύνηση είναι τα εξής :

* Οι μαθητές/τριες εμπλέκονται σε δύσκολες προβληματικές ή καταστάσεις που έχουν όμως

ανοιχτή λύση σε βαθμό που να είναι αποδεκτό ένα εύρος λύσεων και απαντήσεων.

* Οι μαθητές/τριες έχουν τον έλεγχο σχετικά με την κατεύθυνση της έρευνας/διερεύνησης και των μεθόδων/προσεγγίσεων που ακολουθούνται
* Οι μαθητές/τριες βασίζονται στην υπάρχουσα γνώση και διαπιστώνουν τις δικές τους μαθησιακές ανάγκες
* Τα διαφορετικά καθήκοντα και οι ρόλοι διεγείρουν την περιέργεια στους μαθητές/τριες, κάτι που τους/τις ενθαρρύνει να συνεχίζουν να ψάχνουν για νέα δεδομένα ή αποδεικτικά στοιχεία
* Οι μαθητές/τριες είναι υπεύθυνοι/ες για την ανάλυση και την παρουσίαση των αποδείξεων, ώστε να υπερασπιστούν τη λύση που έδωσαν στο αρχικό πρόβλημα.

**Που στηρίζεται θεωρητικά:** Από παιδαγωγική σκοπιά, η μάθηση που βασίζεται στην έρευνα αντιδιαστέλλεται συχνά µε τις παραδοσιακές διερευνητικές µμεθόδους, καθώς ενσωματώνει το εποικοδομητικό μοντέλο µάθησης που είναι ευρέως διαδεδομένο µεταξύ των εκπαιδευτικών.

Η διερευνητική μάθηση μπορεί να πραγματοποιηθεί μέσω της βιωματικής μάθησης, της ενεργητικής συμμετοχής του/της μαθητή/τριας σε προσωπικές και αυθεντικές εμπειρίες, στο βαθμό που περιλαμβάνει την εμπλοκή με το υπό μελέτη περιεχόμενο/υλικό, τη διερεύνηση και τη συνεργασία στην προσπάθεια δημιουργίας νοήματος. Ο Βιγκότσκι προσέγγισε τον εποικοδομισμό ως μάθηση μέσω της εμπειρίας που επηρεάζεται από την κοινωνία και τον μεσολαβητή. Η έννοια που κατασκευάζεται από μια εμπειρία μπορεί να έχει τόσο ατομικό όσο και ομαδικό χαρακτήρα.

# Ερευνητική τεκμηρίωση:

Πολυζώης Γ. 2016.Έρευνα Δράσης από Εκπαιδευτικές Κοινότητες με Αξιοποίηση της Μάθησης με

Διερώτηση: Θεωρητικό Πλαίσιο και Προτάσεις για τη Διδασκαλία και τη Μάθηση των Φυσικών Επιστημών*Action Researcher in Education*, τεύχος 7 <https://repository.kallipos.gr/bitstream/11419/4792/1/02_chapter_17.pdf>

<http://www.indiana.edu/~educw200/inquiry.html>

**Πώς υλοποιείται:**

Ένα από τα βασικότερα στάδια είναι αυτό της κινητοποίησης των μαθητών/τριών στην αρχή του μαθήματος με τρόπο ώστε να τους κινήσει το ενδιαφέρον και να τους/τις τραβήξει την προσοχή, συνθήκη απαραίτητη για ένα δυναμικό και επιτυχημένο ξεκίνημα διδασκαλίας. Σε αυτό το στάδιο ο/η διδάσκων/σουσα δεν αποκαλύπτει το αντικείμενο προς διδασκαλία με τρόπο στατικό αλλά θέτει ένα ερώτημα/προβληματισμό στους/στις μαθητές/τριες προς διερεύνηση προσκαλώντας τους/τες να συνεργαστούν προκειμένου να βρουν μια λύση.

|  |  |
| --- | --- |
| **Είδος Διερεύνησης** | **Χαρακτηριστικά** |
| **Δοµηµένη:** | Kαθοδηγούµενη από τον εκπαιδευτικό. Ο εκπαιδευτικός θέτει το ερώτηµα και δίνει βήµα προς  βήµα καθοδήγηση για την παραγωγή κάποιου προκαθορισµένου αποτελέσµατος. Αναπτύσσει τις ικανότητες των µαθητών στο να διερευνούν και να δίνουν απαντήσεις. |
| **Καθοδηγούµενη:** | Οι µαθητές αναλαμβάνουν μεγαλύτερη υπευθυνότητα στην διαδικασία και τις µεθόδους της εν λόγω στρατηγικής. Ο εκπαιδευτικός καθοδηγεί τη διερεύνηση είτε µέσω ανατροφοδότησης, είτε προσφέροντας ένα κατάλογο ερωτήσεων από τις οποίες οι µαθητές επιλέγουν. Παράλληλα, δίνει  βασικές οδηγίες για τη μεθοδολογία. |
| **Ανοιχτή:** | Οι µαθητές αναλαμβάνουν πρωτοβουλία και στο να θέσουν το αρχικό ερώτηµα αλλά και στη µμεθοδολογία. Ο εκπαιδευτικός περιορίζεται σε ενισχυτικό ρόλο. Απαιτεί υψηλές γνωστικές  δεξιότητες. |
| **Συνδυασμένη:** | Συνδυασµός δύο τύπων διερεύνησης. Π.χ. Αρχικά καθοδηγούµενη φάση που ακολουθείται από  ανοιχτή. |

# Παράδειγμα:

**ΝΕΑ ΕΛΛΗΝΙΚΑ και των τριών τάξεων/ Σχολικός εκφοβισμός**

Ο/Η εκπαιδευτικός ξεκινάει με την παρουσίαση ενός άρθρου σχετικά με το σχολικό εκφοβισμό με τίτλο:

*Με φυλάκιση θα τιμωρείται οποίος «παριστάνει τον νταή», δηλαδή κάνει bulling βάσει ειδικής διάταξης…*

Αρχικά χρησιμοποιώντας τον τίτλο θα τραβήξει την προσοχή των μαθητών/τριών. Ο τίτλος είναι «δυνατός» και έρχεται σε αντίθεση με όσα γνωρίζαμε. Αυτός είναι ένας πολύ αποτελεσματικός τρόπος για να εισαγάγει το θέμα, γιατί αρχίζει με ένα συγκλονιστικό γεγονός που οι μαθητές/τριες μπορεί να μην πιστεύουν. Οι μαθητές/τριες θα επικεντρωθούν στη συζήτηση αυτού του άρθρου.

Μόλις διαβάσουμε το άρθρο, ο/η εκπαιδευτικός θα θέσει τις ακόλουθες ερωτήσεις συζήτησης:

1. Τι γνώμη έχετε για το άρθρο;
2. Πιστεύετε ότι όλοι συμφωνούν με το άρθρο, γιατί ή γιατί όχι;
3. Γνωρίζετε κάποιον που έχει υποστεί εκφοβισμό; Πώς αντιμετωπίσατε την κατάσταση;
4. Πώς αντιμετωπίζεται το θέμα του εκφοβισμού στο σχολείο σας; Πόσο μεγάλο είναι το πρόβλημα;
5. Τι θα μπορούσαν οι μαθητές/τριες να κάνουν για να βοηθήσουν τους bullies να πάρουν τη βοήθεια που χρειάζονται;

Ακολουθεί σύντομη συζήτηση για να απαντηθούν τουλάχιστον τα τρία πρώτα από τα παραπάνω ερωτήματα. Στη συνέχεια θα διαμοιραστεί στους/στις μαθητές/τριες φωτογραφικό

υλικό, άρθρα από εφημερίδες και περιοδικά που αναφέρονται σε προσωπικές μαρτυρίες από μαθητές/τριες - θύματα/θύτες bulling για να το μελετήσουν ένα με δύο λεπτά και να οργανωθούν αμέσως μετά οι ομάδες των μαθητών με βάση τα ενδιαφέροντά τους και να αναλάβουν δράση. Η έρευνα των μαθητικών ομάδων θα αξιοποιήσει το υλικό δίνοντας απαντήσεις, διατυπώνοντας επιπλέον δικά τους ερωτήματα και ικανοποιώντας τη δική τους περιέργεια, όταν βρίσκουν τις απαντήσεις. Οι ερωτήσεις είναι η πηγή ενέργειας μέσα στην τάξη. Παρόλο που έχουμε γράψει κάποιες κατευθυντήριες ερωτήσεις, θα πρέπει να υπάρχουν ερωτήσεις σε όλο το μάθημα που προέρχονται από τους/τις μαθητές/τριες.

Στο τέλος αφιερώστε λίγο χρόνο για να ζητήσετε από τους/τις μαθητές/τριες να προβληματιστούν για το τι λειτούργησε στη διαδικασία και τι όχι. Ο προβληματισμός είναι καθοριστικός. Και δεν είναι μόνο να τους/τις ζητήσετε να ξανασκεφτούν τη γνώμη τους για το θέμα. Πρόκειται για τον αναστοχασμό της ίδιας της διαδικασίας. Έτσι ενισχύουμε τη μεταγνώση. Βάζουμε τους/τις μαθητές/τριες στη διαδικασία να επικεντρώνονται στο πώς έμαθαν, πέρα από αυτό που έμαθαν.

**Αναφορές:** <https://en.wikipedia.org/wiki/Inquiry-based_learning>